ನ್ಹಾ ಟ್ರಾಂಗ್

**ನ್ಹಾ ಟ್ರಾಂಗ್** ಒಂಜಿ ಕರಾವಳಿ ನಗರ ಬುಕ್ಕೊ್ಕ ವಿಯೆಟ್ನಾಂ ದೇಶದ ದಕ್ಷಿಣ ಮಧ್ಯ ಕರಾವಳಿಡ್ ಉಪ್ಪುನ ಖಾನ್ ಹೋವಾ ಪ್ರಾಂತ್ಯದ ರಾಜಧಾನಿ. . ಉತ್ತರೊಡು ನಿನ್ಹ್ ಹೋವಾ ಊರು, ದಕ್ಷಿಣೊಡು ಕ್ಯಾಮ್ ರಾನ್ ನಗರ ಬುಕ್ಕೊ್ಕ ಪಶ್ಚಿಮೊಡು ಡೀನ್ ಖಾನ್ ಜಿಲ್ಲೆ ಉಂಡು. ಈ ನಗರೊಡು 2023ಡ್ ಸುಮಾರ್ 535,000 ಜನಸಂಖ್ಯೆ ಇತ್ತ್ಂಡ್.ಬ್ಚಂಪಾ ರಾಜ್ಯದ ಆಳ್ವಿಕೆಡ್ ಈ ನಗರೊನು ಕೌತಾರಾ ಪಂಡ್ದ್ ಲೆಪ್ಪುವೆರ್. ಈ ನಗರೊಡು ಇತ್ತೆಲಾ ಚಂಪಾದಕುಲು ಕಟ್ಟಿನ ಪ್ರಸಿದ್ಧ ಪೋನಗರ ಗೋಪುರೊಲು ಉಂಡು. ಕರಾವಳಿ ನಗರ ಆಯಿನೆಡ್ದಾವರ, ನ್ಹಾ ಟ್ರಾಂಗ್ ನ್ಯಾ ಟ್ರಾಂಗ್ ಸಮುದ್ರಶಾಸ್ತ್ರ ಸಂಸ್ಥೆಡ್ ಕಡಲ ವಿಜ್ಞಾನೊದ ಕೇಂದ್ರ ಆದುಂಡು. ಐಯುಸಿಎನ್ ಒಪ್ಪಿಗೆ ಮಲ್ತಿನ ಜಗತ್ತ್ ದ ನಾಲ್ ಸುರುತ ಕಡಲ ಸಂರಕ್ಷಿತ ಪ್ರದೇಶೊಲೆಡ್ ಒಂಜಿ ಆಯಿನ ಹಾನ್ ಮುನ್ ಕಡಲ ಸಂರಕ್ಷಿತ ಪ್ರದೇಶ.
ನ್ಹಾ ಟ್ರಾಂಗ್ ಅಯಿತ ಕಡಲತೀರೊಲು ಬುಕ್ಕೊ್ಕ ಸ್ಕೂಬಾ ಡೈವಿಂಗ್ ಗ್ ಪುದರ್ ಪೋತುಂಡು ಬುಕ್ಕೊ್ಕ ಅಂತರರಾಷ್ಟ್ರೀಯ ಪ್ರವಾಸಿಲೆಗ್ ಜನಪ್ರಿಯ ತಾಣ ಆದ್ ಅಭಿವೃದ್ಧಿ ಆತ್ಂಡ್, ಉಂದು ಮಸ್ತ್ ಸಂಖ್ಯೆಡ್ ಬ್ಯಾಕ್ ಪ್ಯಾಕರ್ ಲೆನ್ ಆಕರ್ಷಣೆ ಮಲ್ಪುಂಡು, ಅಂಚನೆ ಆಗ್ನೇಯ ಏಷ್ಯಾ ಸರ್ಕ್ಯೂಟ್ ಡ್ ಜಾಸ್ತಿ ಶ್ರೀಮಂತ ಪ್ರಯಾಣಿಕೆರೆನ್ ಆಕರ್ಷಣೆ ಮಲ್ಪುಂಡು; ಉಂದು ದುಂಬೇ ವಿಯೆಟ್ನಾಮಿ ಪ್ರವಾಸಿಲೆನ ನಡುಟು ಮಸ್ತ್ ಜನಪ್ರಿಯ ಆತ್ಂಡ್, ನ್ಹಾ ಟ್ರಾಂಗ್ ಕೊಲ್ಲಿನ್ ಜಗತ್ತ್ ದ ಅತ್ಯಂತ ಪೊರ್ಲುದ ಕೊಲ್ಲಿಲೆಡ್ ಒಂಜಿ ಪಂಡ್ದ್ ಪರಿಗಣಿಸವೊಂಡುಂಡು. ಪ್ರವಾಸಿಲೆಗ್ ದ್ವಿವಾರ್ಷಿಕವಾದ್ ನಡಪುನ ಸಮುದ್ರ ಉತ್ಸವೊಡು ಪಾಲ್ ಪಡೆಯೆರೆ ಸ್ವಾಗತ ಉಂಡು.

## ಭೂಪ್ರದೇಶ ಬುಕ್ಕೊ್ಕ ವಿಷೇಶತೆ

ನ್ಹಾ ಟ್ರಾಂಗ್ ನಗರೊಡು 251 ಕಿ.ಮೀ2 (97 ಚದರ ಮೈಲಿ) ಮಹಾನಗರ ವಿಸ್ತೀರ್ಣ ಉಂಡು ಬುಕ್ಕೊ್ಕ ಸುಮಾರ್ 500,000 ಜನಸಂಖ್ಯೆ ಉಂಡು. ಉತ್ತರೊಡು ನಿನ್ಹ್ ಹೋವಾ ಊರು, ದಕ್ಷಿಣೊಡು ಕ್ಯಾಮ್ ರಾನ್ ನಗರ, ಪಶ್ಚಿಮೊಡು ಡೀನ್ ಖಾನ್ ಊರು ಬುಕ್ಕೊ್ಕ ಪೂರ್ವೊಡು ಪೂರ್ವ ಸಮುದ್ರೊಗು ಗಡಿ ಉಂಡು. ಈ ನಗರ ಸುಂದರವಾದ್ ನ್ಹಾ ಟ್ರಾಂಗ್ ಕೊಲ್ಲಿಡ್ ಉಂಡು, ಉಂದೆನ್ ಟ್ರಾವೆಲ್ + ಲೀಜರ್ ರಡ್ಡ್ ವರ್ಷೊಡ್ ಜಗತ್ತ್ ದ 29 ಅತ್ಯಂತ ಸುಂದರ ಕೊಲ್ಲಿಲೆಡ್ ಒಂಜಿ ಆದ್ ಆಯ್ಕೆ ಮಲ್ತ್ಂಡ್. ನ್ಹಾ ಟ್ರಾಂಗ್ ನ್ ಮೂಜಿ ಕಡೆಟ್ ಪರ್ವತೊಲು ಬುಕ್ಕೊ್ಕ ಒಂಜಿ ಮಲ್ಲ ದ್ವೀಪ ಬುಕ್ಕೊ್ಕ ನಾಲ್ ಎಲ್ಯ ದ್ವೀಪೊಲು ಸುತ್ತುವರಿದ್ ಉಂಡು (ನಗರದ ಮುಖ್ಯ ಪ್ರದೇಶೊದ ಎದುರು ನೇರವಾದ್ ಸಾಗರೊಡು), ನಗರೊಗು ಹಾನಿ ಮಲ್ಪುನ ಸಂಭಾವ್ಯ ಬಿರುಗಾಳಿಲೆನ್ ತಡೆಪುಂಡು.ಕೈ ನದಿತ ಬಾಯಿಡ್ ಪೋ ನಗರ ಗೋಪುರೊಲು ಉಂಡು.
## ಹವಾಮಾನ
ನ್ಹಾ ಟ್ರಾಂಗ್ ಡ್ ಉಷ್ಣವಲಯದ ಸವನ್ನಾ ಹವಾಮಾನ ಉಂಡು ಜನವರಿಡ್ದ್ ಆಗಸ್ಟ್ ಮುಟ್ಟ ಸುದೀರ್ಘ ಒಣ ಋತು ಬುಕ್ಕೊ್ಕ ಸೆಪ್ಟೆಂಬರ್ ಡ್ದ್ ಡಿಸೆಂಬರ್ ಮುಟ್ಟ ಕಮ್ಮಿ ಆರ್ದ್ರ ಋತು ಉಂಡು, ಅಪಗ ನಗರದ ಒಟ್ಟು ವಾರ್ಷಿಕ ಮಳೆ ಸುಮಾರ್ 1,300 ಮಿಮೀ (51 ಇಂಚ್) ಡ್ 1,029 ಮಿಮೀ (41 ಇಂಚ್) ಮಧ್ಯಾಹ್ನ-ಪೂರ್ವ ಮುಂಗಾರುಡ್ದ್ ಬರ್ಪುಂಡು. ಆರ್ದ್ರ ಋತುವಿಡ್ ಚಂಡಮಾರುತೊಲೆಡ್ದ್ ಅತ್ಯಂತ ಭಾರೀ ಮಳೆ ಬರ್ಪುನವು ಅಪರೂಪ ಅತ್ತ್, ಆಂಡಲಾ ನಗರೊನು ಮಸ್ತ್  ಗಾಳಿಡ್ದ್ ರಕ್ಷಣೆ ಮಲ್ಪುಂಡು.
## ಶಿಕ್ಷಣ ಸಂಸ್ಥೆಲು

ನ್ಹಾ ಟ್ರಾಂಗ್ ಬಹುಶಿಸ್ತು ನ್ಹಾ ಟ್ರಾಂಗ್ ವಿಶ್ವವಿದ್ಯಾಲಯೊಗು (ದುಂಬು ನ್ಹಾ ಟ್ರಾಂಗ್ ಮೀನುಗಾರಿಕೆ ವಿಶ್ವವಿದ್ಯಾಲಯ) ನೆಲೆಯಾತ್ಂಡ್; ನೌಕಾಪಡೆ ಬುಕ್ಕೊ್ಕ ವಿಮಾನಯಾನ ಅಕಾಡೆಮಿ; ಒಂಜಿ ಶಿಕ್ಷಕೆರೆನ ತರಬೇತಿ ಕಾಲೇಜ್; ಖಾನ್ ಹೋವಾ ವಿಶ್ವವಿದ್ಯಾಲಯ, ಅಂಚನೆ ನ್ಹಾ ಟ್ರಾಂಗ್ ಸಮುದ್ರಶಾಸ್ತ್ರ ಸಂಸ್ಥೆ ವಿಯೆಟ್ನಾಂ ಡ್ ಒಂಜಿ ಅನನ್ಯ ಸಮುದ್ರಶಾಸ್ತ್ರದ ಸಂಸ್ಥೆ ಬುಕ್ಕೊ್ಕ ನ್ಹಾ ಟ್ರಾಂಗ್ ದ ಪಾಶ್ಚರ್ ಸಂಸ್ಥೆ, ಉಂದು ಅನೇಕ ಪ್ರಸಿದ್ಧ ಪಾಶ್ಚರ್ ಸಂಸ್ಥೆಲೆಡ್ ಒಂಜಿ.
## ನ್ಹಾ ಟ್ರಾಂಗ್ ಪಾಶ್ಚರ್ ಇನ್ಸ್ಟಿಟ್ಯೂಟ್
ಫ್ರೆಂಚ್-ಸ್ವಿಸ್ ಬ್ಯಾಕ್ಟೀರಿಯಾಶಾಸ್ತ್ರಜ್ಞ ಅಲೆಕ್ಸಾಂಡರ್ ಯೆರ್ಸಿನ್, ಯೆರ್ಸಿನಿಯಾ ಪೆಸ್ಟಿಸ್ ಬ್ಯಾಕ್ಟೀರಿಯಾನ್ ಸ್ಂಶೋಧನೆ ಮಲ್ತಿನಕುಲು ನ್ಹಾ ಟ್ರಾಂಗ್ ಡ್ ೫೦ ವರ್ಸೊಗು ಜೀವನ ಮಲ್ತೆರ್. ಬುಕ್ಕೊ್ಕ ಅರೆನ್ ಪ್ರೀತಿಡ್ ಒಂಗ್ ನಾಮ್ ಪಂಡ್ದ್ ಲೆಪ್ಪುವೆರ್. ಬುಬೊನಿಕ್ ಪ್ಲೇಗ್ ದ ಬಗ್ಗೆ ಸಂಶೋಧನೆ ಮಲ್ಪುನ ಇಂಡೋಚೈನೀಸ್ ಪಾಶ್ಚರ್ ಇನ್ಸ್ಟಿಟ್ಯೂಟ್ ನ್ (ಇತ್ತೆ ಪಾಶ್ಚರ್ ಇನ್ಸ್ಟಿಟ್ಯೂಟ್ ಆಫ್ ನ್ಹಾ ಟ್ರಾಂಗ್ ಪಂಡ್ದ್ ಲೆಪ್ಪುವೆರ್) ಸ್ಥಾಪನೆ ಮಲ್ತೆರ್. ಯೆರ್ಸಿನ್ ನ್ಹಾ ಟ್ರಾಂಗ್ ಡ್ ಮಾರ್ಚ್ ೧, ೧೯೪೩ಡ್ ತೀರ್ ಪೋಯೆರ್. ನಗರೊಡು ಒಂಜಿ ಬೀದಿಗ್ ಅರೆನ ಪುದರ್ ದೀತೆರ್, ಬುಕ್ಕೊ್ಕ ಅರೆನ ಸಮಾಧಿದ ಮಿತ್ತ್ ಒಂಜಿ ದೇಗುಲೊನು ನಿರ್ಮಾಣ ಮಲ್ತೆರ್. ಅರೆನ ಸಾಧನೆಲೆಗ್ ಸಮರ್ಪಿತವಾದ್ ಒಂಜಿ ಯೆರ್ಸಿನ್ ಮ್ಯೂಸಿಯಂ ಉಂಡು.
## ಆರ್ಥಿಕತೆ
ನ್ಹಾ ಟ್ರಾಂಗ್ ನ ಆರ್ಥಿಕತೆ ಮಸ್ತ್ ಪ್ರವಾಸೋದ್ಯಮೊದ ಮಿತ್ತ್ ಅವಲಂಬಿತವಾದುಂಡು. ನಗರೊದ ಸುತ್ತಮುತ್ತದ ಉಪನಗರ ಪ್ರದೇಶೊಲೆಡ್, ನೌಕಾನಿರ್ಮಾಣ ಉದ್ಯಮ ಅಭಿವೃದ್ಧಿ ಆತ್ಂಡ್ ಬುಕ್ಕೊ್ಕ ಸ್ಥಳೀಯ ಆರ್ಥಿಕತೆಗ್ ಮಹತ್ವದ ಕೊಡುಗೆನ್ ಕೊರ್ತುಂಡು. ಮೀನುಗಾರಿಕೆ ಬುಕ್ಕೊ್ಕ ಸೇವೆಲುಲಾ ನಗರೊಗು ಮುಖ್ಯವಾಯಿನವು. ಸಾಮಾನ್ಯವಾದ್ ಖಾನ್ ಹೋವಾ ಪ್ರಾಂತ್ಯ ಬುಕ್ಕೊ್ಕ ನಿರ್ದಿಷ್ಟವಾದ್ ನ್ಹಾ ಟ್ರಾಂಗ್ ವಿಯೆಟ್ನಾಂ ದ ವಾರ್ಷಿಕ ಬಜೆಟ್ ಆದಾಯೊಗು ಮಲ್ಲ ಕೊಡುಗೆ ಕೊರ್ಪಿನವು. ಸಮುದ್ರೊಡು ಲಾಬ್ಸ್ಟರ್ ಕೃಷಿ ಮಲ್ಪುನವು ಉಪನಗರ ಪ್ರದೇಶೊಲೆಡ್ ಜೀವನ ಮಲ್ಪುನ ಜನೊಕುಲೆಗ್ ಒಂಜಿ ಪ್ರಮುಖ ಉದ್ಯಮ.
ನಗರೊದ ದಕ್ಷಿಣೊಡು, ಕ್ಯಾಮ್ ರಾನ್ ಕೊಲ್ಲಿಡ್, ಕೆಲವು ಕೈಗಾರಿಕಾ ಉದ್ಯಾನವನೊಲು ನಿರ್ಮಾಣೊಡು ಉಲ್ಲ ಬುಕ್ಕೊ್ಕ ಅವು ಭಾಗಶಃ ಹೂಡಿಕೆದಾರೆರೆಗ್ ಲಭ್ಯ ಆತ್ಂಡ್. ವಾನ್ ಫೋಂಗ್ ಕೊಲ್ಲಿಡ್ ಆಳೊದ ನೀರ್ದ ಬಂದರ್ ದ ನಿರ್ಮಾಣ ಮುಗಿದ್ ಬುಕ್ಕೊ್ಕ, ಈ ಪ್ರದೇಶ ಪ್ರಾಂತ್ಯೊಡು ಮೂಜಿನೆ ಪ್ರಮುಖ ಆರ್ಥಿಕ ವಲಯ ಆಪುಂಡು.
## ಪ್ರವಾಸೋದ್ಯಮ
ನ್ಹಾ ಟ್ರಾಂಗ್ ವಿಯೆಟ್ನಾಂ ದೇಶೊದ ಅತ್ಯಂತ ಪ್ರಮುಖ ಪ್ರವಾಸಿ ಕೇಂದ್ರೊಲೆಡ್ ಒಂಜಿ.ಉಂದೆತ ಕಡಲತೀರೊಲು ಸೂಕ್ಷ್ಮ ಬುಕ್ಕೊ್ಕ ಸ್ವಚ್ಛ ಮರಳು ಬುಕ್ಕೊ್ಕ ವರ್ಷಪೂರ್ತಿ ಸೌಮ್ಯ ತಾಪಮಾನೊಡು ಸ್ಪಷ್ಟ ಸಾಗರ ನೀರುಪ್ಪುಂಡು. ನಗರೊಡು ಬುಕ್ಕೊ್ಕ ಕರಾವಳಿದ ದ್ವೀಪೊಲೆಡ್ ಕೆಲವು ರೆಸಾರ್ಟ್ ಲು ಉಂಡು - ಉದಾಹರಣೆಗೆ ವಿನ್ಪರ್ಲ್, ಡೈಮಂಡ್ ಬೇ ಬುಕ್ಕೊ್ಕ ಅನಾ ಮಂಡಾರಾ - ಬುಕ್ಕೊ್ಕ ಅಮ್ಯೂಸ್ಮೆಂಟ್ ಬುಕ್ಕೊ್ಕ ವಾಟರ್ ಪಾರ್ಕ್ ಲು. ನ್ಹಾ ಟ್ರಾಂಗ್ ದ  ಅತ್ಯಂತ ಸುಂದರ ಬೀದಿ ಪಂಡ ಕಡಲತೀರೊಡು ಉಪ್ಪುನ ಟ್ರಾನ್ ಫು ಬೀದಿ, ಕೆಲವೊಂಜಿ ಸರ್ತಿ ವಿಯೆಟ್ನಾಂ ದ ಪೂರ್ವೊಡು ಉಪ್ಪುನ ಉತ್ತರ-ದಕ್ಷಿಣ ಎಕ್ಸ್ ಪ್ರೆಸ್ ವೇ ಪಂಡ್ದ್ ಲೆಪ್ಪುವೆರ್.
ನ್ಹಾ ಟ್ರಾಂಗ್ ಡ್ದ್ ಹೋನ್ ಟ್ರೆ ದ್ವೀಪ (ಬಿದಿರು ದ್ವೀಪ) ಉಂಡು, ಉಂದೆಟ್ ವಿನ್ಪರ್ಲ್ ಗ್ರೂಪ್ ನಡಪಾವುನ ಒಂಜಿ ಪ್ರಮುಖ ರೆಸಾರ್ಟ್ ಉಂಡು. ವಿನ್ಪರ್ಲ್ ಕೇಬಲ್ ಕಾರ್, ಒಂಜಿ ಗೊಂಡೊಲಾ ಲಿಫ್ಟ್ ವ್ಯವಸ್ಥೆ, ಮುಖ್ಯ ಭೂಮಿನ್ ಹಾನ್ ಟ್ರೆ ದ್ವೀಪೊಡು ಐನ್-ನಕ್ಷತ್ರೊಲೆನ ರೆಸಾರ್ಟ್ ಬುಕ್ಕೊ್ಕ ಥೀಮ್ ಪಾರ್ಕ್ ಗ್ ಸಂಪರ್ಕ ಮಲ್ಪುಂಡು.
ನ್ಹಾ ಟ್ರಾಂಗ್ ಪಂಡ ಹಾಂಗ್ ಕಾಂಗ್ ಡ್ ಸುರು ಆಪಿನ ವಾರ್ಷಿಕ ಯಾಟ್ ರೇಸ್ ಲೆಗ್ ಒಂಜಿ ನಿಲುಗಡೆ. ಇತ್ತೆದ ಕೆಲವು ವರ್ಷೊಡ್, ನಗರೊಡು ಮಸ್ತ್ ಫೈವ್-ಸ್ಟಾರ್ ಸೀ ಕ್ರೂಸ್ ಲೆನ್ ಸ್ವಾಗತ ಮಲ್ತೆರ್. ಸೈಲ್ಬೋಟ್ ರೇಸಿಂಗ್ ದ ಒಟ್ಟುಗೇ ನ್ಹಾ ಟ್ರಾಂಗ್ ಸಂದರ್ಶಕೆರೆಗ್ ಮಸ್ತ್ ವೈವಿಧ್ಯಮಯ ಪ್ರವಾಸಿ ಚಟುವಟಿಕೆಲೆನ್ ಒದಗಾವುಂಡು. ದ್ವೀಪ ಹಾಪಿಂಗ್, ಸ್ಕೂಬಾ ಡೈವಿಂಗ್, ವಾಟರ್ ಸ್ಪೋರ್ಟ್ಸ್ ಬುಕ್ಕೊ್ಕ ಬೇತೆ ಕ್ರೀಡಾ ಚಟುವಟಿಕೆಲೆನ್ ಆನಂದಿಸವೊಲಿ. ಚೋ ಡ್ಯಾಮ್ ಮಾರುಕಟ್ಟೆದ ಸಮೀಪೊಡು ಇಪ್ಪುನ ನ್ಹಾ ಟ್ರಾಂಗ್ ಪ್ರವಾಸಿ ಮಾಹಿತಿ ಕೇಂದ್ರ (ಒಂಜಿ ಸರ್ಕಾರೇತರ ಸಂಸ್ಥೆ) ನ್ ಸಂದರ್ಶಕೆರೆಗ್ ಮಾಹಿತಿ ಕೊರ್ಪಿನ ನಿಟ್ಟಿಡ್ ಸ್ಥಾಪನೆ ಮಲ್ತೆರ್.
ಜನೊಕುಲೆನ್ ಆಕರ್ಷಣೆ ಮಲ್ಪುನ ಸ್ಥಳೀಯ ಪಾಕಶಾಲೆದ ವಿಶೇಷತೆಲು ಬನ್ಹ್ ಕ್ಯಾನ್ ಚಾ ಕಾ (ಮೀನ್ ಕೇಕ್ ಬುಕ್ಕೊ್ಕ ಮೀನ್ ಸಾರುದೊಟ್ಟುಗು ಬಾನ್ ಕ್ಯಾನ್), ಬನ್ ಕಾ ಸುವಾ (ಜೆಲ್ಲಿ ಮೀನ್ ದ ಒಟ್ಟುಗು ಅರಿತ ವರ್ಮಿಸೆಲ್ಲಿ), ಬುಕ್ಕೊ್ಕ ಬಾನ್ ಕ್ಸಿಯೋ ಮುಕ್ (ಸ್ಕ್ವಿಡ್ ದ ಒಟ್ಟುಗು ಕ್ರೆಪ್ಸ್).

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2025 ಲೇಕನ ಪುಟೊಕುಲು